ߡߊ߲߬ߘߋ߲߫ ߝߐߟߌߝߋ߲ ߠߎ߬

ߝߐߟߌߝߋ߲ ߦߙߌߞߊߖߊ߲ ߠߋ߬ ߦߋ߫ ߡߊ߲߬ߘߋ߲߫ ߘߎ߯ߞߟߏ ߞߊ߲߬߸ ߡߍ߲ ߝߊ߲߬ߓߊ ߓߍ߯ ߦߋ߫ ߝߐ߫ ߟߴߊ߬ ߝߐߞߏ߫ ߘߐ߫߸ ߞߵߊ߬ ߘߊߡߌ߬ߣߊ߬ ߞߙߏߞߕߏ ߣߌ߫ ߞߎ߬ߘߋ߲ ߠߎ߬ ߡߊ߬ ߞߊ߬ ߥߴߊ߬ ߛߌ߰ ߓߟߊ ߣߌ߫ ߞߏߙߊ ߟߎ߬ ߡߊ߬. 

 ߛߙߍߘߍ 
 ߡߌ߬ߛߍ߲߬ߡߊ߲ ߠߎ߬ 
ߝߐߟߌߝߋ߲ ߛߎ߯ߦߊ߫ ߥߙߍߓߊߓߊ ߟߋ߬ ߦߋ߫ ߡߊ߲߬ߘߋ߲߫߸ ߡߍ߲ ߠߎ߬ ߦߙߌߞߊ ߘߌ߫ ߛߋ߫ ߞߵߊ߬ ߕߊ߬ ߕߊ߲߫ ߣߌ߫ ߞߐ ߡߊ߬ ߞߊ߬ ߥߴߊ߬ ߛߌ߰ ߓߌ߫ ߦߙߌߞߊ ߟߎ߬ ߟߊ߫߸ ߏ߬ ߟߎ߬ ߛߙߍߘߍ ߝߟߍ߫ ߣߌ߲߬: 

 ߞߙߎߞߕߏ ߥߟߊ߫ ߞߘߏ: ߏ߬ ߦߋ߫ ߝߐ߫ ߟߊ߫ ߞߣߐ߬ߜߍ߲߬ߘߋ߲ ߠߎ߬ ߟߋ߬ ߓߟߏ߫ ߝߏ߬ߘߏ ߟߎ߬ ߘߐ߫ ߛߎ߬ߡߊ߲ ߠߎ߬ ߞߣߐ߬ߜߍ߲߫ ߦߌߟߊ ߘߐ߫ ߜߟߊ ߣߌ߫ ߖߐ߲߬ߞߐ ߟߎ߬ ߟߊ߫ߊ߬ߟߋ ߡߊߟߐ߲ߣߍ߲ߓߊ ߟߋ߬ ߦߋ߫ ߡߊ߲߬ߘߋ߲߫ ߞߣߐ߬ߜߍ߲ ߘߐ߫ ߸ ߊ߲ ߠߎ߬ ߖߍ߬ߘߍ ߘߋߣߌ߲ߠߡߊ ߕߘߍ߬ ߦߴߊ߬ ߢߣߊߕߍ߰ ߟߴߊ߬ ߟߊ߫ ߛߍ߬ߣߍ ߘߐ߫ ߛߐ߲߬.. 

 ߞߎ߬ߘߋ߲: ߏ߬ ߦߋ߫ ߛߎ߲ߞߎߘߎ߲ (ߡߏ߬ߛߏ) ߟߎ߬ ߟߊ߫ ߕߏߟߏ߲ߞߍߝߋ߲ ߠߋ߬ ߘߌ߫߸ ߊ߬ߟߎ߬ ߦߋ߫ ߡߍ߲ ߝߐ߫ ߟߊ߫ ߛߎ߲ߞߎߘߎ߲߫ ߞߎ߲ߕߌ߮ ߟߎ߬ ߓߘߊ ߣߴߊ߬ߟߎ߫ ߖߋ߬ߕߌ߬ߞߍ߬ ߓߘߊ ߟߎ߬ ߘߐ߫߸ ߊ߬ ߣߌ߫ ߕߎ߬ߡߊ ߘߏ߫ ߟߎ߫ ߘߐ߫ ߊ߬ߟߎ߫ ߘߍ߬ߢߐ߮ ߟߎ߬ ߛߎ߬ߡߎ߲߬ ߘߊߞߎ߲ ߠߎ߬ ߘߐ߫ߊ߲ ߠߎ߬ ߖߍ߬ߘߍ ߘߍ߬ߢߐ߲߮ ߠߎ߬ ߕߘߍ߬ ߦߴߊ߬ ߝߐ߫ ߟߴߊ߲ ߛߌ߬ߓߏ߲ ߠߴߊ߲ ߘߋߣߍ߲ߕߐ߸ ߒߠߋ ߖߍ߬ߘߍ ߕߘߍ߬ ߦߋ߫ ߘߏ߫ ߝߐ߫ ߟߴߊ߬ ߘߐ߫. 

 ߞߋ߬ߙߋ߲߬ߜߋ߲߬-ߞߋ߲ߜߋ߲: ߊ߬ߟߋ ߝߣߊ߫ (ߕߘߍ߬) ߦߋ߫ ߝߐߟߌߝߋ߲ ߘߏ߫ ߟߋ߬ ߘߌ߫ ߡߊ߲߬ߘߋ߲߫ ߥߟߊ߫ ߊߝߙߌߞߌ߬߸ ߞߊߡߋߙߋ߲ ߠߎ߬ ߕߘߍ߬ ߦߋ߫ ߡߍ߲ ߕߎ߰ ߟߊ߫ ߞߟߊ߬ߡߊ ߡߊ߬ ߦߏ߫ ߞߏ߬ߣߌ߲߸ ߞߵߊ߬ ߞߴߊ߬ߟߎ߫ ߢߣߊߜߍ߫ ߝߋ߲ ߘߌ߫. ߊ߬ ߓߟߏ ߘߏ߫ ߟߋ߬ ߦߋ߫ (ߛߌ߬ߘߝߊ߬ ߌ ߢߊߜߍ ߓߐ߫ ߒ ߘߐ߫…) ߘߌ߫ߏ߬ ߕߘߍ߬ ߦߋ߫ ߝߐ߫ ߟߊ߫ ߗߍ߬ߓߊ߬ߟߋ߲߬ߦߊ ߘߐ߫߸ ߊ߲ ߠߎ߬ ߖߍ߬ߘߍ ߕߘߍ߬ ߦߴߊ߬ ߕߎ߬ ߟߊ߫ ߞߴߊ߬ ߝߐ߫.

 ߕߛߊߓߘߊߣߍ߲: ߏ߬ ߦߋ߫ ߞߐߣߐ߲ ߣߌ߫ ߞߏ߬ߙߏ߲߬ ߞߌߛߍ ߟߎ߬ ߘߏ߬ߣߍ߲ ߠߋ߬ ߘߌ߫ ߖߎ߬ߟߎ ߡߊ߬ ߞߵߊ߬ ߛߘߌ߬ ߞߟߊ߬ߡߊ ߟߎ߬ ߟߊ߫ ߞߵߊ߬ ߝߐ߫ ߝߐߟߌ߫ ߓߘߎߓߘߎ ߟߎ߬ ߘߐ߫ ߔߏ߰ߕߌ߬ߣߍ߲ ߠߎ߬ ߓߟߏ߫ ߥߟߊ߫ ߡߏ߬ߛߏ ߟߎ߬߸ ߞߣߍߞߍ ߣߌ߫ ߞߢߐߡߊߟߐ߫ ߕߏߟߏ߲ ߠߎ߬ ߣߌ߫ ߖߊ߭ ߟߎ߬ ߘߐ߫ߏ߬ ߦߋ߫ ߝߐ߫ ߟߊ߫ ߝߘߊ߬ߝߌ߬ߣߊ߫ ߝߊ߲߬ ߛߌߦߊߡߊ߲߸ ߊ߬ ߞߊߛߌߦߊ߫ ߕߎߞߘߐߟߊ ߘߐ߫ ߞߏߛߓߍ߫. 

ߝߍߝߐߕߊ: ߡߊ߲߬ߘߋ߲߬ߞߊ ߘߏ߫ ߟߎ߫ ߞߊ߲߫ ߧߴߊ߬ ߡߊ߬ ߞߏ߫ (ߜߌ߬ߺߕߊ)ߏ߬ ߦߋ߫ ߞߐߣߐ߲߫ ߞߌߛߍ ߘߏ߲߬ߣߍ߲ ߠߋ߬ ߘߌ߫ ߖߎ߬ߟߎ ߟߎ߬ ߡߊ߬ ߞߵߊ߬ߟߎ߫ ߛߘߌ߬ ߝߍ ߟߎ߬ ߘߊ ߡߊ߬߸ ߛߎ߲ߞߎߘߎ߲ߣߍ߲ ߠߎ߬ ߦߴߏ߬ ߟߋ ߟߊߝߌߙߌ߲ߝߌߙߌ߲߫ ߠߊ߫ ߞߵߊ߬ ߓߍ߲߬߸ ߞߵߊ߬ ߓߐ߫ ߢߐ߲߯ ߞߘߐ߫߸ ߏ߬ ߝߣߊ߫ ߦߋ߫ ߞߍ߫ ߟߊ߫ ߡߏ߬ߛߏ ߟߎ߬ ߟߊ߫ ߢߊ߰ߢߊ߮ ߛߌߦߊߡߊ߲߫ ߠߎ߫ ߘߐ߫߸ ߊ߬ ߞߊߛߌߦߊ߫ ߥߊߛߏߟߏ߲߫ ߞߏߛߓߍ߫ߊ߬ߟߋ ߦߋ߫ ߝߐ߫ ߟߊ߫ ߥߊߛߏߟߏ߲߫ ߠߋ߬ ߓߘߍߞߍ߭. 

 ߞߊ߬ߙߌ߬ߢߊ߲: ߏ߬ ߦߋ߫ ߣߍ߱ ߖߊ߲߫ ߥߏ߬ߡߊ ߘߏ߫ ߟߋ߬ ߘߌ߫ ߞߊ߬ ߡߌ߬ߣߊ߬ ߦߙߐ ߟߊߘߊ߲߫ ߊ߬ ߟߊ߫߸ ߖߋ߬ߟߌ߬ ߡߛߏ ߟߎ߬ ߦߴߏ߬ ߟߋ ߝߐ߫ ߟߊ߫ ߞߢߐߞߏ ߟߎ߬ ߣߌ߫ ߘߋ߲ߠߊߓߐ ߟߎ߬ ߣߌ߫ ߛߊߟߌߟߏ߲ ߠߎ߬ ߣߴߊ߬ߟߎ߫ ߢߐ߲߰ߘߐ߫ ߕߏߟߏ߲ ߠߎ߬ ߘߐ߫ߏ߬ ߦߋ߫ ߦߋ߫ ߟߊ߫ ߖߋ߬ߟߌ߬ ߡߛߏ ߟߎ߬ ߟߋ߬ ߓߟߏ߫߸ ߊ߬ ߡߊߟߐ߲ߣߍ߲߫ ߦߋ߫ ߞߏߛߓߍ߫ .

 ߥߊߛߊ߲ߓߊ: ߏ߬ ߦߋ߫ ߝߍ ߟߛߍߣߍ߲ ߠߋ߬ ߘߌ߫ ߞߊ߬ ߥߏ߭ ߛߐ߰ ߊ߬ߟߎ߫ ߘߐ߫ ߞߵߊ߬ߟߎ߫ ߘߏ߲߬ ߞߟߏ߬ߡߊ߲߫ ߓߊ߬ߙߏ߲߫ ߝߊ߲߬ ߞߋ߬ߟߋ߲߬ ߠߊߕߍ߰ߣߍ߲ ߠߊ߫߸ ߞߵߊ߬ ߡߌ߬ߘߊ߬ ߊ߬ ߜߊ߬ߟߌ߬ ߖߊ߲ ߡߊ߬. ߏ߬ (ߕߘߍ߬) ߦߋ߫ ߝߐ߫ ߟߊ߫ ߞߊߡߋߙߋ߲ ߠߎ߬ ߓߟߏ߫ ߞߐ߬ߟߊ߬ߞߊߘߌ ߣߌ߫ ߢߊ߰ߢߊ߰ ߜߘߍ ߟߎ߬ ߘߐ߫ ߞߍ߬ߣߍ߸ ߊ߬ ߦߋ߫ ߞߍ߫ ߟߊ߫ ߝߌߟߊ ߟߎ߬ ߝߣߊ߫ ߓߟߏ߫ ߛߐ߲߬ߊ߬ߟߋ ߞߊߛߌߦߊ߫ ߝߌߟߊ ߟߎ߬ ߟߋ߬ ߓߟߏ߫ ߕߊ߲߬ ߖߌ߬ߣߍ߫.. 

 ߞߎ߲߬ߓߊ ߟߎ߬ 


 ߞߍ߲ߞߍ߲߸ ߊ߬ߟߋ ߦߋ߫ ߘߎ߲߬ߘߎ߲ ߝߍ߬ߓߌߟߊ ߟߋ߬ ߘߌ߫ ߘߎ߲߬ߘߎ߲߬ߝߐ߬ߟߊ ߦߴߊ߬ߟߎ߫ ߝߐߞߊ߲ ߠߎ߬ ߓߐ߫ ߟߊ߫ ߢߐ߲߮ ߞߘߐ߫ ߛߐ߲߬, ߊ߬ ߡߌ߬ߛߍ߲߬ߡߊ߲ ߣߴߊ߬ ߞߎ߲߬ߓߊ (ߘߎ߲߬ߘߎ߲߬ߓߊ߸ ߘߎ߲߬ߘߎ߲߬ߣߍ߲) ߟߎ߬ ߦߴߊ߬ ߘߐ߫.

ߝߋ߲߫ ߛߊ߬ߓߊ (ߖߋ߲߬ߓߋ߸ ߘߎ߲߬ߘߎ߲߸ ߊ߬ ߣߌ߫ ߞߍ߲ߞߍ߲ …) ߏ߬ ߟߎ߬ ߟߊߘߍ߬ߣߍ߲ ߠߋ߬ ߦߋ߫ ߡߊ߲߬ߘߋ߲߫ ߝߐߟߌ ߞߐ ߘߌ߫ ߝߊߦߌߘߊ߫߸ ߓߴߊ߬ ߦߋ߫ ߝߐ߫ ߟߊ߫ ߞߢߐߞߏ ߣߌ߫ ߛߏ߬ߟߌ߬ߛߌ ߣߌ߫ ߞߐ߬ߟߊ߬ߞߊߘߌ ߣߌ߫ ߝߊߘߌߝߊߘߌ ߟߎ߬߸ ߊ߬ ߣߌ߫ ߞߊ߬ߛߊ ߣߌ߫ ߛߣߍ߬ߛߎߢߊ ߟߎ߬߸ ߝߊߦߌߘߊ߫ ߘߐ߫ ߊ߬ߟߋ ߦߋ߫ ߝߐ߫ ߟߊ߫ ߡߊ߲߬ߘߋ߲߫ ߕߏߟߏ߲ߘߐߞߏ ߝߊ߲߬ߓߊ ߓߍ߯ ߟߋ߬ ߘߐ߫ ߞߐߘߍ߫߹ ߊ߬ߟߎ߫ ߟߊߘߍ߬ߣߍ߲ ߦߋ߫ ߞߟߌ߫ ߟߊ߫ ߟߋ߬ ߞߏ߫ «ߖߋ߲߬ߓߋ߬ ߝߐ߫»ߝߋ߲ ߛߊ߬ߓߊ ߏ߬ ߟߎ߬ ߦߋ߫ ߛߘߍ ߟߋ߬ ߘߌ߫ ߡߍ߲ ߠߎ߬ ߦߋ߫ ߞߟߌ߫ ߟߊ߫ ߕߐ߯ ߞߋߟߋ߲߫ ߠߊ߫ ߛߐ߲߬ (ߖߋ߲߬ߓߋ ߝߐ ߥߟߊ߫ ߘߎ߲߬ߘߎ߲߬ߝߐ ߥߟߊ߫ ߘߎ߲߬ߘߎ߲߬ߓߊ).


 ߞߏߙߊ: ߊ߬ߟߋ ߦߋ߫ ߡߊ߲߬ߘߋ߲߬ ߝߐߟߌߝߋ߲ ߠߎ߬ ߘߐ߫ ߓߟߋ߬ߓߟߋ ߘߏ߫ ߟߋ߬ ߘߌ߫߸ ߡߍ߲ (ߕߘߍ߬) ߦߋ߫ ߞߍ߫ ߟߊ߫ ߞߊ߬ ߡߊ߲߬ߛߊ ߟߎ߬ ߡߊߕߐ߯߸ ߞߊ߬ ߣߊ߲߬ߕߌ߮ ߟߎ߬ ߘߐ߫ ߣߊ߲߬ߞߌ߲ ߠߎ߬ ߡߊߕߐ߯߸ ߊ߬ ߣߌ߫ ߗߍ߬ߝߊߘߌ߲  ߠߎ߬ …. ߖߊ߲߬ߖߏ߲ «ߖߊ߲߬ߖߏ߲߬ߓߊ߫ ߘߐ߲߬ ߗߍ ߟߎ߬...» ߦߴߊ߬ ߝߐߟߌ߫ ߓߟߏ ߘߏ߫ ߟߋ߬ ߘߌ߫. ߊ߬ ߣߌ߫ ߓߟߊ ߦߋ߫ ߘߏ߲߬ ߠߊ߫ ߢߐ߲߮ ߞߘߐ߫ ߛߐ߲߬ߏ߬ ߡߊߟߐ߲ߣߍ߲߫ ߦߋ߫ ߖߋ߬ߟߌ ߟߎ߬ ߓߟߏ߫ ߟߊ߫. ߊ߬ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߘߐ߫ ߞߏ߫ ߖߋ߬ߟߌ ߟߎ߬ ߦߋ߫ ߞߏߙߊ ߥߟߏߛߟߎߦߊ ߟߊ߲߬ߓߋ߬ ߟߊ߫ ߜ߭ߊ߬ߓߎ߫ ߟߋ߬ ߟߊ߫߸ ߦߋ߲߬ ߡߍ߲ ߕߘߍ߬ ߦߋ߫ ߕߘߍ߬ ߦߋ߫ ߡߊ߲߬ߘߋ߲߬ߞߏ߫ ߡߊ߲ߛߟߊ ߞߎߓߋߘߊ ߘߌ߫ ߸ ߡߐ߱ ߘߏ߲߬ ߘߌ߫ ߟߴߊ߬ ߟߊ߫ ߸ ߓߊ ߏ߬ ߟߎ߫ ߟߋ߬ ߦߴߊ߬ߟߎ߫ ߖߊ߲ߞߏ߫ ߟߴߊ߬ ߟߊ߫ ߓߍ߯ ߘߌ߫ ߡߎߣߎ߲߬ ߊ߬ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߘߐ߫ ߞߏ߫ ߞߏߙߊ ߥߟߏߛߟߎ ߦߋ߫ ߜ߭ߊ߬ߓߎ߫ ߟߋ߬ ߘߌ߫ ߖߌߣߍ߫ ߓߌ߬ߛߊ߬ߏ߫ .
 ߕߊߣߊ߲߸ ߊ߬ߟߋ ߦߋ߫ ߝߐߟߌߝߋ߲ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߝߐ߫ ߟߊ߫ ߗߍ߬ߜߙߊ  ߟߎ߬ ߘߐ߫߸ ߞߍ߬ߟߍ ߟߊ߬ߥߛߊ ߛߐ߬ߘߐ߲ ߞߐ ߘߐ߫߸ ߞߟߍ߬ߘߋ߲ ߠߎ߬ ߟߊ߫ ߓߙߊߓߐ߫ ߕߏߟߏ߲ ߠߎ߬ ߘߐ߫ ߥߟߊ߫ ߡߐ߰ߓߊ߬ ߛߊߦߊ (ߗߍ߬ߥߙߎ߬ ߝߐߟߌ) ߟߎ߬ ߘߐ߫.thumb|ߕߊߣߊ߲ߓߊ ߖߌ߬ߦߊ߬ߓߍ ߟߋ߬ ߦߋ߫ ߣߌ߲߬ ߘߌ߫߸ ߊ߬ߟߋ ߦߋ߫ ߡߊ߲߬ߛߊ߫ ߞߊ߬ߙߏ߲߬ߞߊ߲߫ ߘߎ߲ߓߎߦߊ߫ ߥߟߊ߫ ߞߊ߬ߙߏ߲߬ߞߊ߲߫ ߥߎߟߋ߲ ߠߊ߫ ߛߏ߬ߝߊ ߟߎ߬ ߡߊߕߐ߯ ߝߋ߲ ߠߋ߬ ߘߌ߫ ߝߊ߯ߘߐߞߍ߫ ߁߉߲ ߞߎ߲߬ߕߊ߮ ߞߘߐ߫ ߢߊ߰ߢߊ߮ ߡߍ߲ ߦߋ߫ ߛߌ߲߬ߝߏ߲߬ߧߊ ߟߴߏ߬ ߟߎ߫ ߝߍ߬߸ ߒ߬ߓߊ߬ ߕߊߣߊ߲߫ ߠߋ߬ ߝߐ߫ ߟߊ߫ ߢߊ߰ߢߊ߮ ߏ߬߬ ߘߐ߫thumb|ߕߊߣߊ߲ߣߍ߲ ߖߌ߬ߦߊ߬ߓߍ ߟߋ߬ ߦߋ߫ ߣߌ߲߬ ߘߌ߫߸ ߡߊ߲߬ߛߊ߫ ߞߊ߬ߙߏ߲߬ߞߊ߲߫ ߘߎ߲ߓߎߦߊ߫ ߗߍ ߟߋ߬ ߦߴߊ߬ ߘߌ߫ ߞߏߟߏ߲ߞߊߟߊ߲߫ . ߊ߬ߟߋ ߦߋ߫ ߛߎ߮ ߝߌ߬ߟߊ߬ ߟߎ߫ ߟߋ߬ ߘߌ߫߸ ߕߊߣߊ߲ߓߊ ߣߌ߫ ߕߊߣߊ߲ߣߍ߲߸ ߏ߬ ߟߎ߫ ߟߋ߬ ߦߋ߫ ߓߐ߫ ߟߊ߫ ߢߐ߲߮ ߞߘߐ߫ ߞߏߢߊ߬ߕߊߣߊ߲߫ ߸ ߕߊߣߊ߲ߓߊ ߣߌ߫ ߕߊߣߊ߲ߣߍ߲ ߠߎ߬ ߓߍ߯ ߖߌ߬ߦߊ߬ߓߍ ߦߋ߫ ߞߎߡߘߊ ߣߌ߲߬ ߘߐ߫߸ ߡߍ߲ ߠߎ߬ ߕߘߍ߬ ߦߋ߫ ߝߐ߫ ߟߊ߫ ߡߊ߲߬ߛߊ߬ ߞߊ߬ߙߏ߲߬ߞߊ߲߫ ߘߎ߲ߓߎߦߊ߫ ߥߟߊ߫ ߞߊ߬ߙߏ߲߬ߞߊ߲߫  ߥߎߟߋ߲ ߠߊ߫ ߛߏ߬ߝߊ ߟߎ߬ ߢߍ߫ ߓߙߊߓߐ ߘߐ߫ ߞߍ߬ߣߍ߲ ߣߏߙߊߛߏߓߊ߫ .


 ߞߏ߬ߣߌ߲: ߊ߬ߟߋ ߣߌ߫ ߞߏߙߊ ߣߌ߫ ߓߐ߬ߟߐ߲ ߠߎ߬ ߓߍ߯ ߦߋ߫ ߕߎ߬ ߟߊ߫ ߓߊ߬ߘߊ ߟߋ߬ ߡߊ߬߸ ߊ߬ߟߋ ߦߋ߫ ߞߍ߫ ߟߊ߫ ߞߊ߬ ߘߏ߲߬ߛߏ ߟߎ߬ ߟߋ߬ ߡߊߖߊ߬ߡߎ߲߬ ߛߐ߲߬߸ ߘߊ߲߬ߞߎ߲߬ߛߐ ߣߌ߫ ߛߌ߲߬ߓߏ߲߬ߛߌ߮ ߟߎ߬ ߘߊߞߎ߲ ߘߐ߫ߛߙߍߥߊ ߟߎ߬ ߟߊ߫ ߝߐߟߌߝߋ߲ ߸ ߊ߬ߟߎ߬ ߦߋ߫ ߘߏ߲߬ߛߏ ߟߎ߬ ߡߊߖߊ߬ߡߎ߲߬ ߠߊ߫ ߡߍ߲ ߠߊ߫ ߛߐ߲߬ . 

 ߘߊ߲߭: ߊ߬ߟߋ ߒߠߋ ߡߴߊ߬ߟߋ ߦߋ߫ ߡߎߣߎ߲߬߸ ߊ߬ ߞߏ߬ߟߌ߲ (ߕߘߍ߬) ߦߋ߫ ߒ߬ ߓߘߊ߫ ߝߐߟߌߝߋ߲ ߘߏ߫ ߟߋ߬ ߘߌ߫… 

 ߕߌ߲ߓߏ߲߸ ߊ߬ߟߋ ߝߣߊ߫ (ߕߘߍ߬) ߦߋ߫ ߡߊ߲߬ߘߋ߲߫ ߝߐߟߌߝߋ߲ ߘߏ߫ ߟߋ߬ ߘߌ߫߸ ߡߍ߲ ߟߌ߬ߤߟߊ߬ ߞߋߟߋ߲߫ ߟߐ߲ߣߍ߲߫ ߕߍ߫ ߒߠߋ ߓߟߏ߫..

 ߛߊ߲߬ߜߙߊ (ߝߎ߬ߟߋ): ߊ߬ߟߋ ߦߋ߫ ߡߊ߲߬ߘߋ߲߫ ߝߐߟߌߝߋ߲߫ ߡߊߟߐ߲ߣߍ߲ߓߊ ߘߏ߫ ߘߌ߫ ߡߍ߲ ߦߋ߫ ߝߐ߫ ߟߊ߫ ߕߏߟߏ߲ ߝߊ߲߬ߓߊ ߟߎ߬ ߓߍ߯ ߘߐ߫ (ߞߣߍߞߍ߸ ߛߏ߬ߟߌ߬ߛߌ߸ ߗߍ߬ߓߟߏ ߟߎ߫ ߘߐ߫…)߸ ߊ߬ ߦߋ߫ ߞߍ߫ ߟߊ߫ ߝߐߟߌߓߟߏ ߟߎ߬ ߘߊߡߌߣߊߟߊ߲ ߘߌ߫ ߛߐ߲߬߸ ߊ߬ ߞߋߟߋ߲߫ ߝߣߊ߫ ߦߋ߫ ߝߐ߫ ߟߊ߫.

 ߦߟߌߡߊߛߙߋ ߟߎ߬  

ߦߌߟߡߊ:ߘߐ߲߬ߞߟߌ
ߦߌߟߡߊ:ߝߐߟߌߝߋ߲
ߦߌߟߡߊ:ߊߝߙߌߞߌ߬ ߕߟߋ߬ߓߋ ߝߐߟߌߝߋ߲ ߘߏ߫
ߦߌߟߡߊ:ߓߟߊ
ߦߌߟߡߊ:ߖߋ߲߬ߓߋ
ߦߌߟߡߊ:ߞߏߙߊ